als_Latn dik_Latn sag_Latn
Rezerva, 2.9 mld euro. BSH, 1.8 mld euro për qeveritë e huaja 01/05/2017
Nga më herët0
Shqipëria ka rreth 3 miliardë euro rezerva ndërkombëtare në valutë të huaj. Sipas Bankës së Shqipërisë, krahasuar me një vit më parë, rezerva valutore e vendit është rritur me mbi 150 milionë euro. Por ku ruhen kursimet e Shqipërisë?
Autoriteti që administron rezervën valutore është Banka e Shqiperisë. Të dhënat tregojnë se banka e ka investuar pjesën dërrmuesen të saj, rreth 1 miliard e 860 milionë euro, në letra me vlerë të qeverive të huaja.
Por banka nuk lejohet të investojë në letra me vlerë të çdo qeverie. Për shkaqe sigurie, ligji e detyron atë të blejë vetëm borxhin e vendeve të sigurta, ato të cilat kanë një vlerësim minimalisht më të lartë se 3B+ nga kompanitë e vlerësimit. Për krahasim, vet Shqipëria ka një vlerësim më të ulët sesa ky, ndaj bankës nuk i lejohet të blejë borxhe në valutë nga qeveria shqiptare.
Zëri i dytë ku është investuar rezerva ndërkombëtare janë monedhat dhe depozitat në bankat e huaja qëndrore. Në këto instrumente, Banka e Shqipërisë mban rreth 806 milionë euro, ndërsa dy zërat e fundit janë kuotat në Fondin Monetar dhe shufrat e arit.
Kuotat në FMN vlerësohen rreth 220 milionë euro, ndërsa sasia e arit që disponon Banka e Shqipërisë ka një vlerë prej 58.8 milionë eurosh. Rezerva valutore është një instrument shumë i rëndësishëm. Përmes saj, Banka e Shqipërisë garanton shlyerjen e borxhit të jashtëm, financimin e importeve, por mbi të gjitha stabilitetin e kursit të këmbimit dhe qëndrueshmërinë financiare të vendit.
/tch/
als_Latn als_Latn als_Latn als_Latn als_Latn als_Latn als_Latn nya_Latn